เตรียมเคาะ ลดสลากฯขายมูลนิธิฯ
บอร์ดเตรียมลดโควตาสลากจอง หวังปิดช่ององค์กร มูลนิธิ ไม่ยอมขายสลากเอง ทำราคาแพง
26 ส.ค. 2559

บอร์ดเตรียมลดโควตาสลากจอง หวังปิดช่ององค์กร มูลนิธิ ไม่ยอมขายสลากเอง ทำราคาแพง
นายธนวรรธน์ พลวิชัย กรรมการสลากกินแบ่งรัฐบาล ในฐานะโฆษกคณะกรรมการสลากกินแบ่งรัฐบาล เปิดเผยว่า ได้รับร้องเรียนว่า องค์กรการกุศลขายสลากฯ รวมชุด 5 ใบ ในราคาสูงถึง 500-600 บาท และรวมชุดเพิ่มเป็น 10-20 คู่ จากเดิม 5 คู่ รวมทั้งกลุ่มผู้ค้ารายย่อยที่เดินขายสลากฯ ขายเกินราคามาก ที่สุด เพราะรับซื้อสลากมาแพงถึง 77-80 บาท/ฉบับ
ทั้งนี้ ในวันที่ 31 ส.ค.นี้ จะเสนอให้ที่ประชุมคณะกรรมการสลากฯ พิจารณาตัดสิทธินิติบุคคล องค์กรการกุศล ที่ได้รับโควตาสลากฯ แต่นำไปขายต่อ รวมถึงจะตัดสิทธิผู้ค้ารายย่อยที่ซื้อสลากฯ ในโครงการสั่งซื้อ-จองล่วงหน้าผ่านธนาคารกรุงไทยด้วย หากพบว่ามีการขายเกินราคาเช่นเดียวกับผู้ค้าที่ไม่ได้ลงทะเบียนไว้ โดยจะขึ้นบัญชีดำเพื่อไม่ให้จำหน่ายสลากฯ อีกต่อไป
สำหรับวาระสำคัญมีการเสนอที่ ประชุมคณะกรรมการสลากฯ คือการ เพิ่มจำนวนสลากในโครงการสั่งซื้อ เป็น 1.7 แสนเล่ม จากเดิม 7-8 หมื่น เล่ม และลดจำนวนสลากในโครงการ สั่งจองลวงหน้าเหลือ 2.2 แสนเล่ม จากเดิม 2.5 แสนเล่ม โดยจะไปเพิ่มใน ส่วนของสลากฯ ที่สำนักงานสลากฯ จัดจำหน่ายเอง
ภาพประกอบข่าว